Megint baj van a Boeing 737-es repülőivel – Az Utazó Magazin
TÉMÁK:boeing
Újabb biztonsági problémával kell szembenéznie a Boeing amerikai repülőgépgyártónak, miután a 737-es sugárhajtású repülőgép korábbi változatainak átvizsgálásakor 38 repülőnél találtak potenciális kockázatot jelentő repedéseket – derül ki a cég tájékoztatásából.
A légitársaságoknak kötelezően át kell vizsgálniuk a Boeing 737NG típusú gépeket, amelyek az 1990-es évek óta vannak forgalomban, és világszerte 810 repülőt vizsgáltak át tüzetesen. A gépek 5 százalékánál, 38 repülőnél találtak olyan repedéseket a szárnyakat a géptesthez rögzítő villákon, amelyek javítást igényelnek – közölte a Boeing.
A vállalat arról nem számolt be, hogy mely légitársaságok üzemeltetik a problémás gépeket, de a brazil Gol légitársaság 11 gépéről tudni lehet, hogy emiatt nem repülhetnek, míg az amerikai Southwest Airlines két repülőt nem enged felszállni ilyen okokból. (hirado.hu)
A Boeing új óriás madara a Lufthansa flottájában
Boeing-vizsgálat – nagyobb a baj, mint gondolták?